Document ID: 32000D0080

Komisijos sprendimas
1999 gruodžio 20 d.
iš dalies keičiantis Sprendimą 1999/120/EB, pateikiantį laikinus trečiųjų šalių įmonių, iš kurių valstybės narės leidžia importuoti gyvūnų žarnas, sąrašus
(pranešta dokumentu Nr. C(1999) 4697)
(tekstas svarbus EEE)
(2000/80/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba gyvus dvigeldžius moliuskus, laikinų sąrašų tarpiniam laikotarpiui sudarymo sąlygų [1] su paskutiniais pakeitimais, padarytais Sprendimu 98/603/EB [2], ypač į jo 2 straipsnio 4 dalį,
kadangi:
(1) Komisijos sprendime 1999/120/EB [3] pateikiami laikini trečiųjų šalių įmonių, gaminančių gyvūnų žarnas, sąrašai;
(2) Bangladešas, Meksika, Nikaragva ir Panama atsiuntė savo įmonių, gaminančių gyvūnų žarnas, sąrašus. Atsakingos institucijos patvirtina, kad tuose sąrašuose nurodytos įmonės atitinka Bendrijos taisykles;
(3) gyvūnų žarnas gaminančių įmonių laikini sąrašai gali būti sudaromi Bangladešui, Meksikai, Nikaragvai ir Panamai; kadangi Sprendimas 1999/120/EB turėtų būti atitinkamai iš dalies pakeistas;
(4) šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Sprendimo 1999/120/EB pavadinimo pabaigoje įterpiami žodžiai "skrandžius ir pūsles".
2. 1 straipsnio pirmoje ir antroje pastraipose po žodžio "žarnos" įterpiama "skrandžiai ir pūslės".
2 straipsnis
Šio sprendimo priedo tekstas pateikiamas Sprendimo 1999/120/EB priede.
3 straipsnis
Šis sprendimas taikomas nuo 1999 m. gruodžio 15 d.
4 straipsnis
Šis sprendimas skirtas valstybėms narėms.
Priimta Briuselyje, 1999 m. gruodžio 20 d.

Labels: 17
5
0
3
6